laion/Wikipedia-Exotic huggingface dataset:
נתרן יודי

נתרן יודי (Sodium iodide) היא תרכובת אי-אורגנית המורכבת מיוני נתרן ויוני יוד שנוסחתה NaI. החומר הוא מוצק גבישי לבן מסיס במים המשמש כתוסף תזונה וכמקור ליוני יוד בתגובת התמרה נוקלאופילית. משתמשים בנתרן יודי ובאשלגן יודי כתוסף למניעת מחסור ביוד למשל באמצעות הוספה של החומר למלח שולחן בריכוז 10 מ"ג לק"ג. בתגובות סינתזה אורגנית משתמשים בנתרן יודי מומס באצטון לקבלת אלקיל יודי מאלקיל כלורי במנגנון SN2. R − C l + N a I → A c e t o n e R − I + N a C l ( s ) {\displaystyle R-Cl+NaI{\xrightarrow[{}]{Acetone}}R-I+NaCl_{(s)}} התגובה נוטה לכיוון התוצרים כי NaCl, בניגוד לנתרן יודי, אינו מסיס באצטון. ברפואה גרעינית משתמשים בצורות רדיואקטיביות של החומר כדוגמת Na131I או Na125I לטיפול בסרטן בלוטת התריס וכן למטרות הדמיה. סימום של נתרן יודי בתליום נותן גביש הפולט קרינה בתחום הנראה כאשר פוגעת בו קרינה מייננת (בטא או רנטגן). נתרן יוד נפוץ בנורות מתכת הליד בעיקר בנורות בגווני צהוב עד לבן 2700-4500K. מדיה וקבצים בנושא נתרן יודי בוויקישיתוף [1] גיליון בטיחות חומרים (MSDS) של נתרן יודי
אופן ווב טכנולוגיות

אופן ווב טכנולוגיות בע"מ היא חברת תוכנה ישראלית המפתחת תוכנה לקיום שיח באתרי תוכן. החברה הוקמה במרץ 2012 על ידי נדב שובל (מנכ"ל החברה), רועי גולדברג (מנהל תפעול ראשי) וישי גרין (שפרש מהחברה). בשנותיה הראשונות נקראה החברה Spot.IM. החברה מפתחת תוכנה לאתרי תוכן, שמאפשרות לקיים באתר התוכן את הדיון בתכנים המוצגים בו (זו הרחבה של רעיון התגובית), בלי שהגולשים יעברו לשם כך לרשתות החברתיות. המשרד הראשי של החברה שוכן בתל אביב ולה משרדים גם בניו יורק ובקייב. עם לקוחות החברה נמנות יותר מאלף חברות מדיה, ובהן פוקס ניוז, Yahoo!, TechCrunch, סלון, אמריקה און ליין (AOL), ו-The Times. בגיוסי הון ראשונים גייסה החברה 10 מיליון דולר. בנובמבר 2017 גייסה החברה 25 מיליון דולר. במאי 2019 גייסה החברה 25 מיליון דולר. בנובמבר 2021 גייסה החברה 130 מיליון דולר, ובכך הגיע שווי החברה ליותר ממיליארד דולר והיא הפכה לחד-קרן. בנוסף 20 מיליון דולר גויסו לרכישת מניות של עובדים ומשקיעים ותיקים. באוקטובר 2022 גייסה החברה 170 מיליון דולר לפי שווי של 1.5 מיליארד דולר. אתר האינטרנט הרשמי של אופן ווב טכנולוגיות אופן ווב טכנולוגיות, ברשת החברתית פייסבוק אופן ווב טכנולוגיות, ברשת החברתית אקס (טוויטר) אופן ווב טכנולוגיות, הבלוג הרשמי עידן בן טובים, ‏נלחמת בפייסבוק: Spot.IM מגייסת 25 מיליון דולר, באתר Geektime‏, 29 בנובמבר 2017 הילה חיימוביץ', ‏חברת Spot.IM מגייסת 25 מיליון דולר כדי להתחרות בפייסבוק וטוויטר, באתר Geektime מאיר אורבך, חברת OpenWeb גייסה 150 מיליון דולר והפכה ליוניקורן, באתר כלכליסט, 9 בנובמבר 2021 מאיר אורבך, OpenWeb גייסה 170 מיליון דולר: השווי קפץ ב-50% בשנה, באתר כלכליסט, 27 באוקטובר 2022; יניב אביטל, ‏משבר? סטארטאפ ישראלי גייס עכשיו 170 מיליון דולר לפי שווי של 1.5 מיליארד דולר, באתר Geektime‏, 27 באוקטובר 2022
שורש 74

שורש 74, או יוּאֶה בּוּ (בסינית: 月部, פיניין: Yuè bù) הוא השורש השבעים-וארבעה של הכתב הסיני. פירושו "ירח" או "חודש" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים. במילון קאנגשי יש 69 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה הצורה בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 74 בוויקישיתוף מסד נתונים של Unihan - U+6708
נבחרת הודו בכדורגל

נבחרת הודו בכדורגל היא נבחרת הכדורגל הלאומית של הודו. הדירוג הנוכחי של נבחרת הודו ברשימת הדירוג של פיפ"א, הוא המקום ה-126 בעולם, נכון ל-19 בספטמבר 2024; הניקוד הוא 1,133.52 – ירידה של 2 נקודות לעומת ניקוד קודם. דירוג השיא 94 נמדד לראשונה בפברואר 1996, והדירוג הנמוך ביותר 173 נמדד לראשונה במרץ 2015. נבחרת הודו הגיעה למקום השני בגביע אסיה 1964 שנערך בישראל, וסיימה במקום הרביעי באולימפיאדת מלבורן 1956. הנבחרת השתתפה באולימפיאדת לונדון, ועוררה עניין תקשורתי רב בשל העובדה ששחקניה שיחקו ברגליים יחפות. לקראת מונדיאל 1950 הזמינה פיפ"א את הנבחרת להשתתף במונדיאל כנציגת אסיה, אולם הבהירה לה כי לא תאפשר לה להשתתף במשחקים כששחקניה יחפים. לבסוף ויתרה הודו על האפשרות להשתתף במונדיאל, ומכיוון ששלוש הנבחרות האסייתיות האחרות שהוזמנו להשתתף (הפיליפינים, אינדונזיה ובורמה) סירבו גם הן להזמנה, המשחקים התנהלו לבסוף ללא נציגה אסייתית, ועם 14 קבוצות במקום 16. כיום נפוץ המיתוס שהסיבה לסירובם של ההודים להשתתף במשחקים הייתה אי-הסכמתם לשחק עם נעליים, מכיוון שהן עשויות מעור של פרה, שהיא חיה הנחשבת קדושה בהודו, אולם בפועל הסיבה הייתה, כפי שהעיד קפטן הנבחרת באותה עת, שההודים לא שמעו קודם לכן על המונדיאל ולא לקחו אותו ברצינות, זאת לעומת האולימפיאדה, שהייתה חשובה להם הרבה יותר. נבחרת הודו טרם רשמה הופעה במונדיאל. נוויל ד'סוזה היה השחקן ההודי הראשון, והאחרון, שהבקיע שלושער במשחקים האולימפיים, נגד נבחרת אוסטרליה במשחקים אלו. הודו אף השתתפה במשחקים האולימפיים ב-1948, 1952 ו-1960. נבחרת הודו זכתה בזהב במשחקי אסיה בשנת 1962 וכן סיימה ב-1966 במקום הרביעי וב-1970 במקום שלישי. היה זה תור הזהב של הנבחרת. הנבחרת זכתה רק עוד פעם אחת בתואר מחוץ לתת היבשת ההודית כאשר הנבחרת זכתה בגביע LG בווייטנאם בשנת 2002 תחת המאמן האנגלי סטפן קונסטנטין. בשנת 2003, במשחקים האפרו-אסייתים, זכתה הודו במקום הראשון במשחקים שנערכו בפעם הראשונה בהיסטוריה, על אדמת הודו. הודו גם נחשבת לאחת הנבחרות החזקות בדרום אסיה וזכתה כבר בשישה גביעי פדרציית הכדורגל של דרום אסיה, ב-1993, 1997, 1999, 2005, 2009, ו-2011. בטורנירים ב-1995, 2008 ו-2013, הגיעה הנבחרת למקום השני וב-2003 הגיעה למקום השלישי. 1930 עד 1938 - לא נכנסה 1950 - העפילה אך פרשה 1954 עד 1970 - לא נכנסה 1974 עד 2026 - לא העפילה משחקי תיקו כוללים גם משחקים שהוכרעו בבעיטות הכרעה 2006 - רבע הגמר 2008 - מקום ראשון 2010 - שלב הבתים 2012 - שלב הבתים 2014 - לא העפילה 1993 - מקום ראשון 1995 - מקום שני 1997 - מקום ראשון 1999 - מקום ראשון 2003 - מקום שלישי 2005 - מקום ראשון 2008 - מקום שני 2009 - מקום ראשון 2011 - מקום ראשון 2013 - מקום שני 2015 - מקום ראשון 2018 - מקום שני 2021 - מקום ראשון 2023 - נכון ל-23 בינואר 2024. שחקנים מודגשים הם שחקנים שעדיין פעילים בנבחרת. מדיה וקבצים בנושא נבחרת הודו בכדורגל בוויקישיתוף אתר האינטרנט הרשמי של נבחרת הודו בכדורגל נבחרת הודו בכדורגל, ברשת החברתית פייסבוק נבחרת הודו בכדורגל, ברשת החברתית אקס (טוויטר) דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל Did India withdraw from the 1950 World Cup because they were not allowed to play barefoot?, Los Angeles Times
אל-דנה (ספינה)

אל-דנה הייתה ספינה מסוג דאו ערבי ממונע או מעבורת נוסעים. הפליגה ממנאמה, בחריין והתהפכה במפרץ הפרסי ב-30 במרץ 2006. נכון ל-31 במרץ, 67 מתוך 150 האנשים שהיו על הסיפון חולצו, ו-58 אושרו כמתים. כ-40 נוספים נחשבים כנעדרים. בין ההרוגים 17 הודים ו-12 בריטים. רוב הנוסעים היו זרים מחברת הבנייה המשותפת Nass-Murray & Roberts שחגגו את השלמת חלק ממגדלי מרכז הסחר העולמי של בחריין. עשרה מההרוגים הועסקו בחברת הבנייה הדרום אפריקאית Murray & Roberts Limited ; ארבעה מהפועלים מדרום אפריקה, שני הודים, אחד מפקיסטן ושותף דרום אפריקאי. SABC דיווחה כי דרום אפריקאי שישי נהרג בטרגדיה. משמר החופים הבחריני שהגיע דקות לאחר האסון ביצע חילוץ מיידי. הצי החמישי של הצי של ארצות הברית עזר במאמץ החילוץ עם צוללנים וכלי שיט קטנים. ה-Gulf Daily News דיווח כי הספינה קיבלה רישיון כמסעדה צפה והייתה אמורה להישאר עגונה ברציף. BBC Beeld, דרום אפריקה אסון המעבורת בחריין הורג 48; 63 חולץ מערוץ פוקס ניוז דיווח מאל ג'זירה רבים מתים באסון הסירה בבחריין מ - BBC
ראס תנורה

ראס תנורה (בערבית: رأس تنورة, מילולית: "כף התנור"; נקראת כך בשל החום החריג הנפוץ בכף המשתרע לים; בעבר נקראה רחימה (בערבית: رحيمة)) היא עיר במחוז א-שרקייה שבמזרח ערב הסעודית, הממוקמת על חצי אי המשתרע לתוך המפרץ הפרסי. השם ראס תנורה חל הן על מתחם מגודר של עובדי עראמקו (המכונה גם "נג'מה") ונמל במרכז תפעול נפט של עראמקו הסעודית, החברה הגדולה בעולם. מתחם ראס תנורה ממוקם דרומית לעיר הנמל התעשייתית המודרנית ג'ובייל (לשעבר כפר דייגים) וצפונית למפרץ תארות ועיר הנמל העתיקה דמאם. אף על פי שאזור הנמל של ראס תנורה ממוקם על חצי אי קטן, מכליות נפט מודרניות שטות במים עמוקים יותר, עראמקו הסעודית בנתה מספר איים מלאכותיים לעגינה קלה יותר. בנוסף, הוקמו אסדות נפט ומתקני ייצור בים במים הסמוכים, בעיקר על ידי עראמקו הסעודית, שלומברגר והליברטון. על פי מפקד האוכלוסין האחרון משנת 2022 אוכלוסיית העיר מנתה 57,030 בני אדם. ראס תנורה היא אחת מארבעה מתחמי מגורים שנבנו על ידי עראמקו בשנות ה-40 והיחידה הממוקמת על חוף המפרץ הפרסי. בית הזיקוק ראס תנורה מוקף בגדר אבטחה בשמירה כבדה. עובדים סעודים ופועלים נוספים מתגוררים במתחם המגורים נג'מה המאובטח פחות. המתחם נבנה כדי לאפשר לעובדי חברת הנפט המערביים (בעיקר אמריקאים) מידה של נוחות מערבית והפרדה מהמגבלות של החוקים הסעודיים והאסלאמיים, עם הזמן הקהילה השתנתה בהתאם לצמצום התושבים המערביים לפסיפס של סעודים, מצריים, ירדנים, פיליפינים, הודים, פקיסטנים ומספר אמריקאים ובריטים. אנגלית משמשת כשפה המשותפת במקום. ראס תנורה מחוברת באמצעות כביש דו-מסלולי אחד עם כביש דהראן-ג'ובייל (אנ'), המחבר אותה עם ערים שכנות כמו ג'ובייל ודמאם, כמו גם עם המטה האזורי של עראמקו בדהראן. העיירה משתמשת בנמל התעופה הבין-לאומי המלך פהד. אף על פי שיש שדה תעופה קטן בעיר, הוא מיועד לשימוש בלעדי של עראמקו הסעודית, בעיקר למסוקים. המרחק ממרכז העיר לטרמינל בנמל התעופה דמאם הוא כ-50 קילומטרים (31 מיל). עם זאת, פרויקט בבניה מיועד לקצר את המרחק הזה ל-40 קילומטרים (25 מיל) כאשר הכביש החדש יושלם. סרט דוקומנטרי של ערים שנבנו על ידי חברת עראמקו הסעודית, כולל מחנה העובדים ראס תנורה נג'מה בשם Home: The Aramco Brats Story יצא בדצמבר 2006. מפרץ תארות כפי שנראה מתחנת החלל הבין-לאומית; ראס תנורה נמצאת בחלק הצפוני של המפרץ מיכלי נפט בנמל העיר צילום אוויר של העיר (1979) מדיה וקבצים בנושא ראס תנורה בוויקישיתוף ראס תנורה, באתר אנציקלופדיה בריטניקה (באנגלית) תמונת לוויין המציגה את רוב חלקי ראס תנורה: אזור מגורים עראמקו, העיר המשותפת, חוות הנפט הענקיות ונמל הנפט תמונות ומסמכים ספציפיים לעיר מאתר Aramco-Brats.com אתר חברת שירותי עראמקו: בלחיצה על הקישור "קהילות", ניתן למצוא מידע וסיור תמונות על ראס תנורה. לפני מיליארד חביות..., סיפורים בבית הזיקוק ראס תנורה. נמלי ראס תנורה Eastern Region Region (Saudi Arabia): Places in Governorates - Population Statistics, Charts and Map, citypopulation.de
קונסטנטין זמפיר וסיליו

קונסטנטין זמפיר וסיליו המכונה פיקי (ברומנית: Constantin Zamfir Vasiliu‏; 16 במאי 1882 – 1 ביוני 1946) היה איש צבא ופוליטיקאי רומני, מפקח כללי של הז'נדרמריה הרומנית ותת מזכיר מדינה במשרד הפנים הרומני ולפני כן ראש עיריית קראיובה. נשפט על ידי בית דין עממי על ביצוע פשעי מלחמה במהלך מלחמת העולם השנייה, הורשע והוצא להורג בירייה. קונסטנטין וסיליו נולד בפוקשאן, רומניה, בנו של הגנרל הרומני זמפיר וסיליו. הוא בוגר בית הספר לקציני חיל רגלים ופרשים של בוקרשט ובית הספר המיוחד לפרשים של טרגובישטה, שם התיידד עם יון אנטונסקו. ב-1 בנובמבר 1920 הועלה לדרגת לוטננט קולונל בחיל הז'נדרמריה. ב-1 בדצמבר 1923 הועלה לדרגת קולונל בז'נדרמריה. בהמשך הועלה לדרגות בריגדיר גנרל, מייג'ור גנרל ולבסוף לוטננט גנרל. בסוף שנות השלושים של המאה העשרים פרש והיה לראש עיריית קראיובה. כשהוחזר לשירות צבאי בז'נדרמריה, התמנה למפקח הכללי של הז'נדרמריה ותחת פיקודו הז'נדרמריה לקחה חלק גדול בהגליית ורציחת יהודים וצוענים ברחבי בסרביה ובוקובינה. לאחר הפיכת 23 באוגוסט 1944 נעצר ונמסר לידי הצבא האדום והועבר למוסקבה לחקירה. לאחר החזרתו לרומניה נשפט על ידי בית דין עממי על ביצוע פשעי מלחמה במהלך מלחמת העולם השנייה, הורשע, נידון ל-4 עונשי מוות ול-4 עונשי מאסר של 20 שנה. ב-1 ביוני 1946 הוצא להורג בירייה בבית הכלא ז'ילבה. Vasiliu, Z. Constantin (באנגלית)
אורט פלך בנים ע"ש ספניאן

בית הספר אורט פלך בנים ע"ש ספניאן הוא בית ספר תיכון דתי לבנים מהזרם הממלכתי דתי לכיתות ז' עד י"ב. שוכן בשכונת גוננים (קטמונים) ברחוב דב יוסף בירושלים ונקרא על שמו של רפאל ספניאן. התיכון הוקם בשנת הלימודים תשע"ז ביוזמה משותפת לעיריית ירושלים ולמשרד החינוך, עמותת פלך ורשת אורט ישראל. בבית הספר לומדים כ-450 תלמידים ומועסקים בו כ-100 מורים ואנשי צוות. בית הספר הוקם ונוהל על ידי שלום וייל. בתחילת שנות ה-70 של המאה ה-20, הוקם בית הספר "עירוני ג' ע"ש ספניאן" כתיכון מקצועי בשכונת גוננים-קטמונים. לבקשתו של התורם, ארווינג שניידר, התחייבה עיריית ירושלים לבנות בית ספר דתי, המקביל ברמתו ובאיכותו לבית הספר המקצועי הכללי הסמוך 'תיכון דנמרק', והוסכם, שבית הספר יישא את שמו של איש הציבור ופעיל העלייה רפאל ספניאן. בית הספר היה מיועד לתושבי הקטמונים שהיו שומרי מסורת. בשנת 2017, בברכת ראש העיר ניר ברקת ומנהל המחוז מאיר שמעוני, שינה בית הספר את פניו ונקרא בשם אורט פלך בנים. בשנת הלימודים תשפ"ב זכה בית הספר בפרס החינוך הארצי של החמ"ד. בנובמבר 2023, במהלך מלחמת חרבות ברזל נהרג מנהל בית הספר יוסי הרשקוביץ בקרבות עם מחבלים ברצועת עזה. בבית הספר פועלים מספר מסלולי לימוד: מדעית-הנדסית תיאטרון ביולוגיה פיזיקה היסטוריה אתר האינטרנט הרשמי של בית הספר אורט פלך לבנים אורט פלך בנים, ברשת החברתית פייסבוק כתבה על רפאל ספניאן, בירחון קשר עין, אוקטובר 2014 רפאל ספניאן, אזרח צרפת, נולד ב־1902 בפריז. הוא הקדיש את חייו לעבודת קודש של הצלת יהודים. ערב מלחמת העולם השנייה עסק ספניאן בשליחות ה-UGIF בהכוונת יהודים מגרמניה דרך מרסיי למרוקו באמצעות המוסד לעלייה ב'. היה מנהל "היאס" בפריז גויס בשנת 1961 על ידי "המסגרת" לשמש כמנהל "היאס" במרוקו ב"מבצע יכין" שהחל ב-28 בנובמבר 1961. היאס שימשה כיסוי לפעילות המסגרת לפי דרישת שלטונות מרוקו לא להפעיל גופים ישראלים. באופן הזה פעל ספניאן לכל אורך המבצע ודרכו עלו ארצה כ־90,000 יהודי מרוקו, וכן קבוצה נרחבת של יהודי מצרים אלו הזוכים בפרס החינוך הארצי של החמ"ד, באתר ערוץ 7, 13 במרץ 2023 אדם, מחנך, מנהיג: מנהל תיכון אורט פלך בנים יוסי הרשקוביץ נפל בקרב בעזה, באתר ערוץ 7, 11 בנובמבר 2023
תומאס דניאל

תומאס דניאל (אנגלית:Thomas Daniell;‏ 1749 – 19 במרץ 1840) היה צייר נוף אנגלי, שצייר גם נושאים מזרחיים. הוא שהה שבע שנים בהודו, מלווה באחיינו ויליאם, אף הוא אמן, ופרסם כמה סדרות על הודו. תומאס דניאל נולד בשנת 1749 בקינגסטון על התמזה, סארי. אביו היה בעל פונדק הברבור בצ'רטסי (שם ירש אותו מאוחר יותר אחיו הבכור של תומאס, ויליאם ואשתו שרה). תומאס החל את הקריירה שלו כשוליה אצל צייר מורשת, לפני שלמד בבתי הספר של האקדמיה המלכותית. אף שהציג 30 יצירות - בעיקר נופים ויצירות פרחוניות - באקדמיה בין 1772 ל-1784, הוא התקשה להתבסס כצייר נוף בבריטניה. כמו אירופאים רבים אחרים באותה תקופה, דניאל נמשך להודו בסיפורים על העושר והתהילה שחיכו לנוסעים למזרח שהפך לנגיש בעת ההיא, ובשנת 1784 הוא קיבל אישור מחברת הודו המזרחית לנסוע לכלכותה לעבוד כחרט, מלווה באחיינו, ויליאם דניאל, כעוזר שלו. תומאס וויליאם דניאל הפליגו מגרייבסנד ב-7 באפריל 1785, והגיעו לכלכותה דרך סין בתחילת 1786. ביולי אותה שנה הכריז דניאל, במודעה ב"כלכותה כרוניקל", על כוונתו לפרסם סט של תמונות על העיר. שנים-עשר הלוחות הושלמו בשלהי 1788, ובוצעו בתחריט ונצבעו ביד על ידי ציירים מקומיים. ב-3 בספטמבר 1788 יצאו בני הזוג דניאל לסיור בצפון-מערב הודו ועזבו את כלכותה בסירה לאורך נהר הגנגס, נסעו עד לסרינאגר לשם הגיעו במאי 1789. תומאס ואחיינו בילו את השנים 1790 ו-1791 בעיירה בהגלפור עם המזרחן והאמן החובב סמואל דייוויס, שתומאס פגש לראשונה במהלך לימודיו בלונדון. הם עשו עצירות רבות במסעם חזרה, ולא הגיעו חזרה לכלכותה עד פברואר 1792. ב-10 במרץ 1792 עזבו את כלכותה פעם נוספת, הפעם לצ'נאי, והגיעו אליה ב-29 באותו חודש. הם עזבו את העיר לאחר 11 ימים בלבד, לאחר ששכרו את שירותי פמליה ניכרת, במסלול שהיה פחות או יותר בעקבות הצבא הבריטי שהביס את הסולטן בשנה הקודמת. הם היו בחזרה בצ'נאי בינואר 1793. סיור שלישי קצר יותר לקח אותם דרך מערב הודו. הם עזבו את צ'נאי באמצע פברואר 1793 והגיעו לבומביי לאחר חודש. במאי 1793 עזבו בני הזוג דניאל את הודו וחזרו לאנגליה, והגיעו הביתה בספטמבר 1794. בשובו לאנגליה, דניאל החל לפרסם יצירות רבות תחת הכותרת הכללית "נוף מזרחי". שישה כרכים, שפורסמו בין 1795 ל-1808, התבססו על רישומים שנעשו בהודו על ידי בני הזוג דניאל בעצמם. היו סך הכל 144 לוחות כולל סט שפורסם של עשרים וארבעה נופים, מהינדוסטאן שצוירו ונחרטו על ידי תומאס וויליאם דניאל, לראשונה ב-1 בינואר 1804. בני הזוג דניאל פרסמו גם את ציוריהם ממצרים (1808–1809) ואת המסע הציורי להודו, דרך סין (1810).הם חרטו את כל הלוחות בעצמם, כמעט כולם באקווטינטה. דניאל המשיך להציג נושאים מזרחיים עד 1828. הוא תרם לכמה פרויקטים של גינון, תכנן מקדש הודי עבור סר ג'ון אוסבורן במלצ'ט קורט, ובנייני גנים שונים עבור סר צ'ארלס קוקרל. הוא נבחר לאקדמאי מלכותי בשנת 1790, ולעמית של החברה המלכותית לאמנויות בערך באותו זמן. דניאל מעולם לא התחתן. הוא מת בביתו בארלס טראס, קנזינגטון, ב-19 במרץ 1840, בגיל 91. מדיה וקבצים בנושא תומאס דניאל בוויקישיתוף Views Of Medieval Bhutan The Diary And Drawings Of Samuel Davis 1783 Michael Aris, 1982. (בenglish) "Oriental Scenery – Paintings by Daniells" print | British Museum, The British Museum (באנגלית) Robert Watt, Bibliotheca Britannica, or, A general index to British and foreign literature, Edinburgh : Constable, 1824 "The Indian Taste"
ארי גלהר

ארי גלהר (נולד ב-31 ביולי 1987) הוא יועץ אסטרטגי ואיש תקשורת, יו"ר חברת 'תרבותא' ומגזין הילדים החרדי 'נפלאות עולם'. גלהר נולד ב-31 ביולי 1987, בדבלין במדינת אירלנד. למיכאל ורחל גלהר, חסידי ברסלב. עלה לישראל בגיל צעיר. התחנך בתלמוד תורה תורת אמת, וישיבות שערי תורה של חסידות ברסלב ושובו בנים. את דרכו התקשורתית החל גלהר בשנת 2006 בעיתון ידיעות ירושלים, שם שימש ככתב לענייני חרדים ובריאות ואף פרסם מדי שבוע טור אישי בעיתון. במהלך עבודתו בידיעות ירושלים שימש גלהר גם ככתב באתר ynet ואף פרסם מדור כלכלי קבוע בערוץ כלכלה. בשנת 2009 זכה גלהר בפרס מצטיין רשת ידיעות תקשורת ועורר סערה כאשר סירב ללחוץ את ידה של העורכת הראשית יעל אדמוני וקיבל את התעודה ממנכ"ל ידיעות תקשורת. בשנת 2012 עבר גלהר לעיתון מעריב וסיקר את תחום הבריאות ובהמשך את תחום החרדים. עם רכישת מעריב על ידי מו"ל מקור ראשון שלמה בן צבי החל גלהר לסקר חרדים גם עבור העיתון מקור ראשון. במקביל לכתיבתו עסק גלהר גם ברדיו, ערך והגיש תוכניות ופינות ברדיו ירושלים, גלי ישראל ורדיו קול ברמה. בשנת 2013 הגיש תוכנית שבועית באתר nrg בשם המית של הצ'ולנט שעסקה בחברה החרדית לצד יקי אדמקר. בסוף שנת 2013 פרש גלהר מעיתונות והחל לעבוד כיועץ אסטרטגי לחברות עסקיות, רבנים, פוליטיקאים ואישי ציבור. בבחירות 2015 עבד גלהר עבור יו"ר ש"ס ויו"ר הבית היהודי נפתלי בנט במקביל ואף ליווה את בנט בעת כהונתו כשר החינוך והחיבור המחודש שלו לציבור החרדי לאחר ברית האחים עם יאיר לפיד בשנת 2013. בשנת 2017 הקים גלהר את חברת התוכן 'תרבותא' הפועלת בקרב הציבור החרדי. בשנת 2017 הצטרף גלהר כשותף אל מייסדי חברת הלובינג 'ריפבליק יועצים' לירון הרשקוביץ ומבשרת נבו שפרשו מעבודתם בחברת הלובינג 'גלעד לובינג' עד לפרישתו בסוף 2020. בשנת 2021 ייסד גלהר את מגזין הילדים המדעי חרדי נפלאות עולם באמצעות חברת 'תרבותא' ובשותפות עם זכיינית נשיונל ג'יאוגרפיק בישראל, ג'וניור מדיה. גלהר משמש מעת לעת כפרשן ומגיש בכלי תקשורת שונים וכותב טורי דעה בנושאי פוליטיקה, חרדים ועוד בכלי התקשורת. ארי גלהר, ברשת החברתית פייסבוק ארי גלהר, ברשת החברתית אקס (טוויטר) בעקבות הפרסום החרדי, באתר פאשקויל ארי גלהר, פרסום חרדי: תפילה להשכיר וקריאה עממית, באתר ynet, 30 ביוני 2011 המצטיין סירב ללחוץ את יד העורכת, באתר בחדרי חרדים אלכסנדר כץ, שיהיה לבריאות: ארי גלהר עובר מ'ידיעות י-ם' ל'מעריב' - יחליף את ליטל גרוסמן, באתר אייס משה בנימין, לאחר שנה וחצי: ארי גלהר - הכתב לענייני חרדים של 'מעריב' פורש מתפקידו, באתר אייס אלכסנדר כץ, האיחוד הלאומי: הבית היהודי וש"ס שכרו את אותו יועץ - כדי להילחם באלי ישי, באתר אייס, 19 במרץ 2015 אורן שטרנברג, בשורה בעיתונות החרדית: מגזין ילדים חדש שיעסוק במדע, באתר אייס, 25 במרץ 2021 נעמה תורן, דמות כתב הדתות החדש: חרדי לייט, צעיר, עם פייסבוק ורוצה טלוויזיה, באתר אייס
פארק ארץ הצבי

פארק ארץ הצבי הוא גן חיות ומרכז שיקום לחיות בר שהוקם בשנת 2016 על ידי צבי אדיב ובניו. הפארק שוכן במושב אלישמע. הוא מתנהל יחד עם עמותת למען חיות הבר, ועובד בשיתוף פעולה יחד עם רשות הטבע והגנים ובית החולים לחיות בר. מטרתו של הפארק הוא להוות מרכז שיקום עבור בעלי חיים, ולאחר מכן לשחרר אותם בחזרה לטבע. כשבעל החיים אינו מסוגל לחזור לטבע, הוא משתקע בפארק. בין בעלי החיים הקבועים בפארק ניתן למצוא: כבש הבית לוטרה אירופית - ישנו זוג תן זהוב - ישנו זוג נמייה מצויה גמל חד-דבשתי - ישנה נאקה. פוני - ניתן לרכוב על סוסי הפוני בתשלום ארנבון מצוי סוריקטה חוטמן אדום צבי מצוי סנאי חמש-פס אייל נקוד סוס פרה אוח שקנאי מצוי אפרור אפריקני תרנגול הבית תרנגול הודו בז מצוי יען מצוי אמו פנינייה עגור כתר דיה מצויה עקב חורף חומט כחול לשון צבגון אדום-אוזן צב דרבוני חרדון מזוקן מדיה וקבצים בנושא פארק ארץ הצבי בוויקישיתוף אתר האינטרנט הרשמי של פארק ארץ הצבי דף הפייסבוק הרשמי של פארק ארץ הצבי
יחסי טורקיה – סנט לוסיה

יחסי טורקיה–סנט לוסיה הם יחסי החוץ בין טורקיה לסנט לוסיה. השגריר הטורקי בפורט אוף ספיין שבטרינידד וטובגו מוסמך גם על סנט לוסיה. לטורקיה יש קונסוליה כללית של כבוד בקסטריז. סנט לוסיה וטורקיה מקיימות יחסי ידידות. היחסים נעשו קרובים אפילו יותר בשנות ה-80 כאשר סנט לוסיה וטורקיה התנגדו נחרצות לאפרטהייד בדרום אפריקה ושיתפו פעולה עניין המבצע האמריקאי-קריבי בגרנדה ב-1983. נפח הסחר בין שתי המדינות היה 3 מיליון דולר ב-2019. From Rep. of Turkey Ministry of Foreign Affairs, Republic of Turkey Ministry of Foreign Affairs "Saint Lucia." pp. 2331-36 in The Europa Yearbook, 1987, II. London: Europa, 1987. Delson, Roberta M. (ed.). Readings in Caribbean History and Economics. New York: Gordon and Breach, 1991.
בוז'וק (נהר)

בוז'וק (באוקראינית: Бужок) הוא נהר באוקראינה, אחד מיובליו העיקריים של הבּוּג הדרומי. אורכו של הנהר הוא 78 קילומטרים, ואגן הניקוז שלו הוא כ-704 קמ"ר. לנהר יש יותר ממאתיים יובלים קטנים באורך כולל של 498 ק"מ. הנהר מהווה את הגבול בין שני חבלי הארץ ההיסטוריים ווהלין ופודוליה. העיר המרכזית השוכנת לגדותיו היא מז'יבוז', השוכנת במקום בו פוגש נהר הבוז'וק את נהר הבוג הדרומי. Каталог річок України. — К.: Видавництво АН УРСР, 1957. Водні ресурси та якість річкових вод басейну Південного Бугу / За ред. В. К. Хільчевського. — К.: Ніка-центр, 2009. — 184с. ערך זה הוא קצרמר בנושא גאוגרפיה של אוקראינה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
חיה לאומית

חיה לאומית או בעל חיים לאומי היא בעל חיים שנבחר לסמל מדינה או עם. לעיתים זהו סמל רשמי - המופיע או לא מופיע על גבי סמל המדינה, ולעיתים סמל לא רשמי. כמו כן, למדינות מסוימות יש חיה לאומית ו/או ציפור לאומית, סוס לאומי, נחש לאומי וכדומה. החיה הלאומית של ירדן היא הראם הלבן. החיה הלאומית של קנדה היא בונה קנדי, ובנוסף, הסוס הלאומי של קנדה הוא סוס קנדי. החיה הלאומית של סקוטלנד היא חד קרן. החיה הלאומית של אוסטרליה היא קנגורו בנוסף הדוב הלאומי הוא קואלה. כיום, לישראל אין חיה לאומית רשמית, אך דוכיפת מצויה היא הציפור הלאומית; כחליל השברק - הפרפר הלאומי; צפע המצוי – הנחש הלאומי; כלב כנעני – הכלב הלאומי; ונבו יריחו – העקרב הלאומי. מדיה וקבצים בנושא חיה לאומית בוויקישיתוף Service Canada Government of Canada, Service Canada Gouvernement du Canada, Canada.ca, www.canada.ca Official symbols of Canada, web.archive.org, ‏2016-06-24 Scotland's National Animal - The Unicorn, www.visitscotland.com (באנגלית)
בחולצת פסים

בחולצת פסים הוא סינגל שהוקלט על ידי הזמר הישראלי עברי לידר. הוא יצא לאור בהוצאת חברת התקליטים הליקון, באפריל 1999, ונכלל באלבום האולפן השני של הזמר, יותר טוב כלום מכמעט, כרצועה הראשונה. את מילות השיר חיבר לידר, לצד יועד נבו שגם הפיק את השיר. השיר נכנס למצעד הסינגלים השבועי של רשת ג' ב-16 במאי 1999, במקום השביעי. "בחולצת פסים" הגיע לשיאו במצעד ב-6 ביוני אותה השנה כשדורג במקום הראשון. הוא ניצב בפסגת המצעד שלושה שבועות רצופים, ושהה בעשרים השירים הפותחים 14 שבועות רצופים. כמו כן, הוא הגיע למקום ה-17 במצעד השירים לשנת ה'תשנ"ט. Bechultzat Pasim - בחולצת פסים, Genius